Ons is bevoorreg om’n derde kleinseun ryker te wees. Marina het die voorreg gehad om in Oktober in Suid Afrika te kon wees vir Gavin, ons nuwe kleinseun, se geboorte. Ons is die Here dankbaar vir Sy liefde, genade en seëninge wat Hy oor ons bring. Dit was ook ‘n geseënde tyd wat Marina kon hê met die kinders, kleinkinders, ondersteuners en vriende in die Kaap. Dankie ook aan elkeen vir julle se inloer en bederf tydens haar kort besoek in Suid Afrika.
Vanaf 5 Desember 2016 – 5 Januarie 2017 het die universiteite vakansie. Ek (Andre) geniet dit terdee met klas gee by die universiteit vir die eerste en derde jaar studente. Die wonderlikste getuienis is dat die universiteit my “eie studiemateriaal” wat ek optrek aanvaar vir studente en dit ook tot dusver inkorpereer vir die studente se eksamens. Dit maak nie sin nie . . . maar wat vir die mens onmoontlik klink of lyk, God laat die onmoontlike moontlik word ter wille van Sy Koninkryk. So ek vra nie vrae hieroor nie maar vertrou net die Here vir Sy lyding soos ek aangaan.
Op 18 Desember gaan ons ons kersprojek hou by ons gemeente hier op die dorp. Ons wil graag so 60+ kinders die dag nooi om te kom beleef en te leer waaroor Kersfees werklik gaan. Ons het groot asseblief gebede nodig dat God vir ons die nodige finansies sal voorsien om ten einde die kersprogram (geskenke, kos ens) te kan aanbied vir hulle en vir van hulle ouers.
• Dit is weer tyd vir die aanvraag vir verlenging van ons EFT Visum vir die volgende jaar. Goedkeuring van visums hier in Thailand is vir elke sendeling ‘n kopseer. Bid asseblief saam dat God die finansies benodig vir ons visum aansoeke sal voorsien. Dit is ‘n aardige bedraggie en sonder ‘n visum kan ons nie hier aanbly nie. Maar ons vertrou die Here volkome dat die finansies betyds en in Sy tyd sal deurkom daarvoor.